මාසයකට ආසන්න කාලයක් පුරා දැනට ක්‍රියාත්මක වෙන නිරෝධායන ඇඳිරි නීතිය ලබන 21 වැනි දායින් පසු ඉවත් කරන්නේ ද නැද් ද යන්න අද ජනාධිපතිවරයාගේ ප්‍රධානත්වයෙන් රැස් වෙන කොරෝනා මර්දන ජනාධිපති කාර්ය සාධක බලකායේ දී තීරණය කිරීමට නියමිත යි.මේ අතර ඊයේ දිනයේ මෙරටින් නව ආසාදිතයින් 2,271 දෙනෙකු හඳුනාගෙන ඇති අතර, වාර්තා වී ඇති මරණ සංඛ්‍යාව 118ක්.අවසන් වරට ඉකුත් සතියේ දී පැවති කොවිඩ් කමිටු රැස්වීමේ දී ජනාධිපතිවරයා විසින් ඉදිරියේ දී රට විවෘත කරන්නේ නම් ඒ සඳහා අවශ්‍ය නිර්දේශ ඉල්ලා තිබූ අතර, අදාළ අංශ විසින් එම නිර්දේශ අද ඉදිරිපත් කිරීමට නියමිත ව තිබෙනවා.